সম্প্রতি SANFEC (South Asian Network Food Ecology & Culture) পরিচালিত U D (Using Diversity Research Awards Program) গবেষণা রিপোর্টে যমুনার চর এলাকায় লাক্ষা চাষের ব্যাপক সম্ভাবনার কথা উল্লেখ করা হয়েছে। এ রিপোর্টে বলা হয়, গাইবান্ধার ফুলছড়ি থেকে রাজবাড়ীর গোয়ালন্দ পর্যন্ত প্রায় ১৬০ কিলোমিটার এলাকা জুড়ে যমুনা নদীর মাঝে অসংখ্য চর জেগে উঠেছে। জেগে ওঠা কিছু কিছু চর এলাকায় বসবাস করছে হাজার হাজার প্রান্তিক ও ভূমিহীন কৃষক পরিবার। জেগে ওঠা চরাঞ্চলে বরই গাছ লাগিয়ে লাক্ষা চাষের রয়েছে অপার সম্ভাবনা।